એક ગોપીએ તો કહ્યું કે, “પેલો બાવો ઝાડ નીચે બેસીને કંઈક મંત્ર જપે છે. યશોદા મા ગભરાયાં. તેમણે ગુરુ શાંડિલ્યને ઝટ ઝટ બોલાવ્યા. ગુરુ બધું સમજી ગયા તેમણે યશોદાજીને સલાહ આપી, “આંગણે આવેલો સાધુ ભૂખ્યો રહે તે સારું નહી. તેને લાલાનાં દર્શન કરાવો.” યશોદાજીનું મન માન્યું નહી પણ છતાં લાલાને સુંદર કપડાં પહેરાવ્યાં, મેશનું ટપકું કર્યું અને પછી બહાર લઈ આવ્યા. શિવજીને જોતાં જ બાલકૃષ્ણ હસવા લાગ્યા. શિવજીએ બાલકૃષ્ણને પ્રણામ કર્યા.